Wilkinson Eyre Architects

Willkinson Eyre je jedna z najväčších a najvýznamnejších architektonických spoločností Spojeného kráľovstva. Sú tvorcami širokého portfólia projektov doma i vo svete, ktoré získali veľa cien. Majú za sebou úspešné projekty v oblasti dopravy, umenia, mostového dizajnu, obchodných, priemyselných a množstva ďalších občianskych budov.
Ich architektonické návrhy sú založené na využití technológii a materiálov s väzbou na pôvodnú architektúru. Ich prístup k dizajnu je založený na blízkom kontakte so zákazníkom od raného začiatku trvania projektu. Projekty Wilkinson Eyre sú z diaľky rozpoznateľné a vzbudili záujem a nadšenie v médiách, ale aj u odbornej a širokej verejnosti. Získali tiež množstvo ocenení.
Zakladatelia.
Chris Wilkinson.
Chris Wilkinson založil spoločnosť v roku 1983 spolu s Jimom Eyrom, ako vedúcu spoločnosť v tejto oblasti. Jeho prístup k architektúre a dizajnu je najlepšie opísaný v monografii "Bridging arts &amp; science", kde je kladený rovnaký dôraz na inovatívnosť konceptu a na detailný technický návrh. Dohliada na každý projekt, od návrhu po jeho realizáciu, so zvláštnym záujmom sa zapája do kľúčových projektov, kde využíva svoje skúsenosti. Tiež sa zaujíma o výučbu, maľovanie a písanie.
Jim Eyre.
Jim Eyre pracuje so skupinou od roku 1983. Pracoval na širokej palete projektov s Chrisom Wilkinsonom, s hlavným zameraním na projekty v špecifických lokáciach. „Každý projekt musí byť dôkladne premyslený, aby bola výsledkom stála hodnota projektu. Pri týchto projektoch najlepšie vidieť, kde sa strácajú hranice medzi vedou a umením.“ Cíti, že architekti majú výhodnú pozíciu využívať prednosti nových digitálnych technológii. „Sloboda, ktorú poskytujú v spojení s disciplínou tradičných metód, znamená neustále sa otváranie novým možnostiam.“
Ďalší členovia.
Keith Brownile, Dominic Bettison, Bosco Lam, Paul Baker, Stafford Critchlow, Oliver Tyler, Giles Martin, Sebasian Ricard, Vinny Patel, Christian Poulton, Geoff Turner, Anna Woodeson, Sam Wright... a ďalší
Tvorba.
Publikačná a prednášková činnosť.
Wilkinson Eyre Architects sa venujú aj publikačnej a prednáškovej činnosti a ich projekty môžeme zaradiť do týchto kategórií: 
Projekty.
Vybrané realizácie:
Dielo londýnskej skupiny Wilkinson Eyre predstavuje pomerne široké spektrum realizácií. V jednom odvetví sa však stali majstrami, ktorí rúcajú statické mýty. Stavajú od dopravných mostov, cez pešie lávky až po drobné klenoty vo vnútri budov.
Floral Street Bridge (Bridge of Aspiration)
Jedným z príkladov je Bridge of Aspiration v Covent Garden v Londýne, spájajúci Royal Ballet School a Royal Opera House. Dizajnérsky návrh je čitateľný tak ako nezávislá architektonická jednotka, ako aj ako úplne integrovaný komponent týchto dvoch budov.
Vstavaná lávka zo stoviek predpätých drôtov, ktoré fixujú prechodnú plochu skladajúcu sa výhradne z tlačených sklenených pásov. Ich stavby sa občas hýbu, ale dlhý most nad Floral street pohyblivý nie je. Napriek tomu z neho dynamika priam srší. 
Vo výške štvrtého podlažia prepojili medzi sebou dve miesta, ktoré boli výškovo i pôdorysne mimostredné. Autori pridali ešte jednu excentricitu navyše a obratom spravili z nevýhody prednosť. Harmonika 23 rámov – štvorcových portálov, v kombinácii hliník, drevo, sklo sa navzájom natáča vždy o 4 stupne. Výsledkom je elegantné prepojenie nad cestou, ktoré evokuje ľahkosť a pôvab tanca.
Toto dielo bolo ocenené okrem iných aj cenou RIBA Award 2004. 
Gateshad Millenium Bridge
Gateshead Millenium Bridge je unikátny most pre peších a cyklistov, ktorý sa stal novou pozoruhodnosťou mesta Gateshead, známeho pre reiku Tyne a jej historické mosty. Je súčasťou projektu obnovy nábrežia rieky Tyne a spája prekvitajúcu severnú časť Newcastle s južnou – kultúrno umeleckou štvrťou – Gateshead Quays. Ide o pešiu a cyklistickú lávku, ktorá sa vykláňa zo svojej bežnej polohy vďaka dvom obrovským kĺbom, aby pod ňou mohli preplávať lode. Celý proces vyklopenia trvá 4,5 minúty a poháňa ho 8 motorov. Pri každom vyklopení sa most sám vyčistí, pretože sa všetky odpadky zosunú do špeciálnych košov umiestnených v podlahe.. Most využíva inovatívny systém otvárania – pohyb podobný pomalému otváraniu očného viečka. Samotný Millenium Bridge pripomína tvarom oko, ktoré hľadí smerom k moru. Konštrukcia, skladajúca sa z dvoch oblúkov pôsobí ľahko a elegantne a nenarušuje ráz nábrežia, aj keď obsahuje toľko ocele, že by sa z nej dalo vyrobiť 16 tankov. Celková váha je vyše 850 ton a výška v normálnej polohe je nad úrovňou rieky. Celý most bol dopravený po rieke Tyne a usadený najväčším európskym žeriavom Asian Hercules II. Osvetlenie mostu dostali na starosť Jonathan Speirs and Associates (JSA) a ich úlohou bolo osvetliť most tak, aby spôsoboval čo najmenšie svetelné znečistenie nábrežia. Počas týždňa je nasvietený bielym svetlom a cez víkend postupne mení farby.
Pre verejnosť bol otvorený 20. novembra 2000 a prvé vyklopenie sledovalo na nábreží 36 000 ľudí. Gateshead Millenium Bridge získal množstvo cien, dve najprestížnejšie z nich sú – RIBA Stirling Prize 2002 a RIBA Award 2002.